
VENDIM

Nr. 86, datë 21.2.2024

PËR TRANSFERIMIN NË PRONËSI TË BASHKISË TIRANË TË PASURIVE 6/164, 6/767, ZONA KADASTRALE 8360, DHE 10/103, 10/150, ZONA KADASTRALE 8370, ME VENDNDODHJE NË NJËSINË ADMINISTRATIVE TIRANË, DHE PËR DISA SHTESA NË VENDIMIN NR. 219, DATË 21.3.2017, TË KËSHILLIT TË MINISTRAVE, TË NDRYSHUAR

Në mbështetje të nenit 100 të Kushtetutës dhe të neneve 3, 5 e 8, të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Kryeministrit, Këshilli i Ministrave 

VENDOSI:

1. Transferimin në pronësi të Bashkisë Tiranë të pasurive 6/164, 6/767, zona kadastrale 8360, dhe 10/103, 10/150, zona kadastrale 8370, sipas formularëve dhe planeve të rilevimeve, që i bashkëlidhen këtij vendimi, me qëllim për t’u përdorur për realizimin e funksioneve në fushën e shërbimeve.

2. Pasuritë e përcaktuara në pikën 1, të këtij vendimi, i shtohen listës përfundimtare të pjesshme të pronave të paluajtshme publike shtetërore, që i bashkëlidhet vendimit nr. 219, datë 21.3.2017, të Këshillit të Ministrave, “Për miratimin e listës përfundimtare të pjesshme (pjesa e parë + pjesa e dytë) të pronave të paluajtshme publike shtetërore, që transferohen në pronësi ose në përdorim të Njësisë Administrative Tiranë, Bashkia Tiranë, të qarkut të Tiranës”, të ndryshuar.

3. Bashkisë Tiranë i ndalohet ndryshimi i destinacionit dhe tjetërsimi i pasurive të përcaktuara në pikën 1, të këtij vendimi.

4. Ngarkohen Bashkia Tiranë dhe Agjencia Shtetërore e Kadastrës për zbatimin e këtij vendimi.

Ky vendim hyn në fuqi menjëherë dhe botohet në Fletoren Zyrtare.

KRYEMINISTËR

Edi Rama

